stanford-oval/wikipedia huggingface dataset:
קרב נאגאשינו
הרקע לקרב

הרקע לקרב היה היריבות בין המנהיגים טוקוגאווה אייאסו וטאקידה קאטסויורי לגבי השליטה בצפון מחוז מיקאווה. השבטים של טאקידה וטוקוגאווה היו במלחמה אחד עם השני כבר מזמנו של טאקידה שינגן. למרות זאת, כוחותיו של טאקידה היו מובחרים באופן גורף מבחינת כוחם, ושבט אוקודאירה ומנהיגי מחוז אוקומיקאווה אחרים בחלק הצפון-מזרחי של אזור מיקאווה ביקשו להאריך את חייהם על ידי הצטרפות לצידו של טאקידה. מצד שני לטוקוגאווה אייאסו היה בעל ברית רב עוצמה - אודה נובונאגה, אך נובונאגה שהחזיק בבירה והגדיל במהירות את כוחו, לא היה בעל ברית שווה בשום פנים ואופן. עמדתו של אייאסו הייתה של קבלן משנה שלא יכול היה להתלונן למרות שכינה את עצמו חברה שיתופית, ושימש את נובונאגה כמעוז טוב נגד כוחות הטאקידה החזקים. כוחותיו של טאקידה השתלטו על שטח טוקוגאווה בהזדמנויות רבות, אך כאשר שינגן חלה במהלך מערכה במיקווה במאי 1573 כוחותיו של טאקידה נסוגו למחוז קאי ופעלו להעברת השלטון לקאטסויורי תוך הסתרת מותו של שינגן. אייאסו שחש במשהו חריג בתנועות של כוחות הטאקידה, יצא בתבונה להחזיר את המצב לאחור. הוא תמרן את הקונישו (משפחות חזקות) של אוקומיקאווה כדי להחזיר את אזור מיקאווה הצפוני משבט טאקידה.
כוחות טוקוגאווה שלחו את הונדה טאדאקטסו ואת סקאקיברה יאסומסה כדי לכבוש את טירת נגשינו. שניהם הצליחו להביס את צבאות שבט טאקידה ששמרו על הטירה והשלימו את משימתם לכבוש אותה. על ידי כיבוש מחדש של טירת נגשינו, אייאסו השיג נקודת תעבורה אסטרטגית, והפך אותה לבסיסו באזור. בתגובה, טאקידה קאטסויורי, שסיים את רצף השלטון שלו, הוביל את הכוח העיקרי של צבא טאקידה לאזור אוקומיקאווה. לאחר מכן הוא נע דרומה לאורך נהר טויוקאווה והרס את כל אזור מזרח מיקאווה, ופתח בפשיטות ברחבי אחוזות הווסלים של טוקוגאווה. מלבד זאת, טדאקאצו כבש גם טירות רבות אחרות במחוז טוטומי משבט טאקידה.
בשנת 1575, במהלך הסכסוך בין ברית אודה-טוקוגאווה נגד טאקידה קאטסויורי, כאשר האחרון פלש למחוז אנשו, נלחמו טאדאקטסו וסקאקיברה תחת כוחות טוקוגאווה נגד קאטסויורי, שם כבשו את טירת קומיו ביוני.
תוצאות הקרב

הקרב הסתיים בניצחון מוחץ לכוחות בעלות הברית (אודה-טוקוגאווה), כאשר הצד של טקדה איבד מספר מפקדים ידועים. לפי שינצ'ו קוקי, טאקדה ספג אובדן של 10,000 איש, שני שלישים מכוח המצור המקורי שלו. כמה מתוך עשרים וארבעה הגנרלים של טקדה שינגן נהרגו בקרב זה, כולל באבא נובוהארו, הארה מאסטאנה, סנדה נובוטסונה עם אחיו הצעיר סנדה מאסאטרו, יאמאגאטה מסקאג', סאגוסה מוריטומו, צוצ'יה מסאטוגו ונאיטו מאסאטויו. אובאטה מסמורי נפצע אנוש במהלך הקרב. התבוסה הזו הייתה כואבת מדי עבור קאטסויורי. הוא לא יכול היה להרשות לעצמו עוד לכבוש שטחים אחרים ונאלץ לסגת חזרה למעוז קאי.
בינתיים מיהר אייאסו להחזיר לשליטתו טריטוריה אבודה. בתחילת יולי, מיד לאחר הניצחון, הוא הוביל את צבאו לכבוש מחדש טירה אחת אחרי השנייה שנכבשה על ידי כוחות הטאקידה עד אז.
אף על פי כן, קאטסויורי היה מתחרה עיקש והמשיך לייסר את אייאסו על ידי התארגנות והתקבצות תוך כדי נסיגה. בסופו של דבר, שבט טקדה לא הושמד עד 1582, שבע שנים לאחר התבוסה בנגשינו ובשיטאראגהארה.
בתמונה קרב נאגאשינו מתואר על ציור מתקפל יפני, תקופת אדו, המאה ה-18.
קיקה אלברס

אנריקה "קיקה" אלברס סנחואן (בספרדית: Enrique "Quique" Álvarez Sanjuán, נולד ב-20 ביולי 1975 בוויגו שבספרד) הוא כדורגלן עבר ספרדי ששיחק בעמדת הבלם ומאמן כדורגל בהווה. אלברס גדל במחלקת הנוער של ברצלונה, שם עשה את צעדיו הראשונים בקריירה המקצועית, ובהמשך שיחק 7 שנים במדי ויאריאל. לאחר פרישתו מכדורגל הצטרף למחלקת הנוער של ברצלונה כמאמן.
חיים אישיים

אביו של אלברס הוא קיקה קוסטס, ששיחק במדי סלטה ויגו וברצלונה ולאחר מכן אימן במחלקת הנוער של ברצלונה. אחיו הקטן, אוסקר, שיחק כבלם כמוהו, בעיקר בליגה השנייה והשלישית בספרד.
תארים > כשחקן

גביע האינטרטוטו (2): 2003, 2004
הערות שוליים

↑  Robben, otro mes de baja, אל פאיס, 4.3.2008
↑  Quique Álvarez puede volver a jugar un año después,‏ מארקה, 13.5.2009
↑  Òscar García, campeón del triplete con el juvenil del Barça, renovado,‏ Roger Torelló, מונדו דפורטיבו, 2.7.2011
↑  Quique Álvarez será el segundo de Calleja,‏ מונדו דפורטיבו, 26.9.2017
קריסה הדרגתית

בתחום הנדסת מבנים, קריסה הדרגתית היא סוג של כשל מבני ראשוני, אשר גורם לכשל או כשלים מבניים משניים, ולשרשרת של כשלים מבניים נוספים.
הכשלים הנוספים מתרחשים עקב העמסת הרכיבים שהתמוטטו על הרכיבים שטרם התמוטטו, ובכך גורמת לעומס נוסף שלא נלקח בחשבון בעת התכנון המקורי.
הדוגמה הבולטת ביותר של התמוטטות פרוגרסיבית היא התמוטטותם של שני המגדלים במרכז הסחר העולמי ושל בניין מספר שבע בעקבות מתקפת הטרור בניו יורק ב-11 בספטמבר 2001. אלו הם המקרים המתועדים היחידים של התמוטטות פרוגרסיבית אשר תוצאתה היא הרס מוחלט של המבנה כולו, במבנים שבהם קיים שלד פנימי העשוי מסגרות פלדה.
מקרים נוספים של התמוטטות בניינים התרחשו בבניין בן 26 קומות (Sky Line Tower) בצפון וירג'יניה בארצות הברית, ב-2 במרץ 1973, והתמוטטות אגף בבניין Ronan Point כתוצאה מפיצוץ עקב דליפת גז ב-16 במאי 1968.
בעקבות התמוטטות מגדלי התאומים, ניהל מכון התקנים הלאומי האמריקאי (National Institute of Standards and Technology – WTC), מחקר שעסק בנושאים דחופים כמו מניעת התמוטטות פרוגרסיבית, עמידות מבנים מפני אש, חיזוק מבנים וציפויים עמידים באש לרכיבי פלדה נושאי עומס. בעקבות מחקר זה ומחקרים נוספים שנוהלו על ידי גורמי תקינה נוספים אושרו שינויים בתקני בנייה שונים. השינויים הם בעיקר בנושאים של הגנה פסיבית מאש על שלדי פלדה של מבנים, מערכות כיבוי אש אוטומטיות הכוללות מערכות מתזים, וכן דרכי גישה ללוחמי האש ופינוי המבנים מאנשים ומחומרים מסוכנים כגון שמנים ודלקים.
קרלה קוק

| --- | --- |

קרלה קוק, ניו-יורק, 30 במרץ 2011
 לידה:  1962 (בת 62 בערך) דטרויט, מישיגן
 מוקד פעילות:  ניו יורק
 עיסוק:  זמרת
 סוגה:  ג'אז
 חברת תקליטים:  Maxjazz
 שיתופי פעולה בולטים:  ליונל המפטון, רג'ינה קרטר
 https://www.carlacook.com/bio
קרלה קוק (נולדה ב-1962) היא זמרת ג'אז אמריקאית. הייתה מועמדת לפרס גראמי.
ביוגרפיה

קוק נולדה בדטרויט, מישיגן בשנת 1962. היא נמשכה לחיי המוזיקה בגיל צעיר. כתלמידה בתיכון Cass Tech בדטרויט, ניגנה על קונטרבס בתזמורת בית הספר, למדה פסנתר ושירה בסופי שבוע, ושרה במקהלת הכנסייה המתודיסטית. ההשפעות המוזיקליות אותן ספגה כשגדלה היו רית'ם אנד בלוז, מוזיקה קלאסית, בלוז וגוספל. אחיה בכור הכיר לה את הג'אז, וקוק בחרה בקול ככלי הנגינה שלה, והיא הפכה לתלמידתו של אייקון הג'אז, הזמר והמוזיקאי אדי ג'פרסון, מייסד טכניקת שירה בשם "ווקאליז" (Vocalese) זהו סגנון או ז'אנר מוזיקלי של שירת ג'אז שבהם מוסיפים מילים לאלתור של סולן אינסטרומנטלי.
במהלך תקופה זו, היא וחברתה הקרובה רג'ינה קרטר, שאפו יחד להיות מוזיקאי ג'אז; קוק כזמרת, וקרטר כנגנית על כינור. בעצתה של קרטר היא פנתה לאוניברסיטת נורת'איסטרן שבבוסטון, מסצ'וסטס והתקבלה.
בעת לימודיה באוניברסיטה היא נשארה בקשר הדוק עם קרטר (שלמדה בקונסרבטוריון למוזיקה של ניו אינגלנד) ופגשה את סיירוס צ'סטנוט, פסנתרן ג'אז שלמד במכללת ברקלי למוזיקה הסמוכה.
לאחר שסיימה את לימודיה בשנת 1985, נשארה קוק בבוסטון והכינה את עצמה לקריירה של שירת ג'אז בניו יורק. בפברואר 1990 עברה להתגורר בניו יורק ולפרנסתה עבדה כמורה בבית ספר ומוכרת ספרים במהלך היום, וכזמרת בלילה.
לאחר חמש שנים בניו יורק, נסעה לאירופה ובשנים 1993 עד 1994 שימשה קוק כמדריכה קולית ואנסמבל ב-Jazzschule בבזל, שווייץ, וכן ב-Jazz and Rock Schule בפרייבורג, גרמניה.
היא חזרה לניו יורק שנתיים לאחר מכן ועבודתה כללה שירה עם התזמורת של ליונל המפטון ועם תזמורתו של ג'ורג' גי Make Believe Ballroom.
בשנת 1998 היא חתמה עם הלייבל MaxJazz, חברת הפקות קטנה בסנט לואיס, ובאותה שנה הוציאה את הדיסק הראשון שלה, "It's All About Love", שזכה לשבחים רבים, כולל מועמדות לפרס גראמי על "הקול הטוב ביותר בג'אז".
בשנת 2000 זכתה קוק בפרס AFIM – פרס האינדי ל"זמרת הג'אז הטובה ביותר לאמן עצמאי".
הדיסק השני שלה, "Dem Bones" (מחווה לכל נגני הטרומבון איתם עבדה בקבוצות של ליונל המפטון וג'ורג 'ג'י), שיצא בשנת 2001, זכה אף הוא להצלחה, וקיבל ביקורת מצוינת ממגזין דאון ביט, כתב העת המוביל בתחום מוזיקת הג'אז.
בשנת 2002 הוציאה את הדיסק "Simply Natural", אשר נכתב בהשראת אהבתה ליופי המצוי בטבע. בשנת 2007, בשיתוף עם New York’s Jazz במרכז לינקולן, (JALC) פיתחה קוק תוכנית ג'אז אינטראקטיבית להופעה ב-18 בתי ספר באזור ניו יורק.
בשנת 2011 הופיע הביצוע שלה ל" "The First Time Ever I Saw Your Face" של רוברטה פלאק בתקליטור של נגן כלי ההקשה סטיב קרון, Without A Doubt.
קוק מופיעה ברחבי העולם הן עם הרכבים משלה, בעיקר "חמישיית קרלה קוק", וכסולנית אורחת עם אמנים כולל הפסנתרן אריק ריד ועם חבריה הוותיקים רג'ינה קרטר וסיירוס צ'סטנוט (שניהם הפכו למפורסמים מאוד בעולם הג'אז).
התכנים בהם היא עוסקת כוללים גם את התחום הדיגיטלי. היא מופיעה כדמות Teriyaki Yoko במשחק הווידאו של סוני פלייסטיישן "Um Jammer Lammy". היא אף אמרה, שהחלום שלה הוא להופיע עם הדמויות האהובות עליה בתוכנית הטלוויזיה לילדים "רחוב סומסום".
קוק הייתה הכוכב הראשי בתערוכת "פסטיבל הג'אז המרכזי" שנערכה ב-16 בספטמבר 2018, בסאמרוויל, ניו ג'רזי.
קרלה קוק הופיעה בישראל בשנת 2001 בפסטיבל הג'אז ברחובות, ומספר הופעות במסגרת "ג'אז חם" במאי 2010.
דיסקוגרפיה

It's All About Love (Maxjazz, 1999)
Dem Bones (Maxjazz, 2001)
Simply Natural (Maxjazz, 2002)
George Gee, Setting the Pace (GJazz, 2004)
הערות שוליים

↑  Carla Cook, GRAMMY.com, ‏2020-11-23 (באנגלית)
↑  Carla Cooke | The Wing Agency, thewingagency.com
↑  Carla Cook | Kennedy Center, www.kennedy-center.org (באנגלית)
↑  All About Jazz, Carla Cook: Just a Swingin' and a Groovin' article @ All About Jazz, All About Jazz (באנגלית)
↑  Carla Cook (visual voices guide), Behind The Voice Actors (באנגלית אמריקאית)
↑  Carla Cook Singing 'Change the World' at 2018 Central Jersey Jazz Festival, נבדק ב-2021-09-10
↑  מרב יודילוביץ', ג'אז ברחובות, באתר ynet, 20 ביוני 2001
↑  מוזיקה - קרלה קוק להופעות בישראל, באתר www.habama.co.il
↑  אריאל פלקסין, הג’אזיסטית קרלה קוק מגיעה לישראל, באתר הארץ, 2 במאי 2010
↑    קרלה קוק בישראל, בעיתון מקור ראשון, 2 במאי 2010
| --- | --- |
בקרת זהויות :  BnF: cb151026156 (data)  ISNI: 0000 0000 4573 0796  LCCN: no2001015670  MusicBrainz: 06f98831-2dde-40cc-bfac-8fd05c83328c  SNAC: w63f5wct  VIAF: 19975794   WorldCat (עם VIAF): 19975794 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קרלה קוק".
קרסאווה (כדורגל)

דגל הקבוצה
מועדון הכדורגל "קרסאווה" (ברוסית: Футбольный клуб «Красава») היה מועדון כדורגל מקצועני רוסי מהעיר ז'וקובסקי שבמחוז מוסקבה, שהתמודד בליגת הכדורגל המקצוענית של רוסיה, השלישית בחשיבותה במבנה ליגות הכדורגל ברוסיה בעונת 2021/2022.
המועדון הוקם ביוזמתו של הכדורגלן והבלוגר יבגני סאבין.
היסטוריה

בדצמבר 2020 יבגני סאבין הודיע על הקמת מועדון כדורגל מקצועני בשם "קרסאווה", על שם ערוץ היוטיוב הפופולרי שלו. ב-13 בפברואר 2021 פורסם שיורי סיומין ישמש כמאמן-יועץ. ב-20 בפברואר פורסם שהמועדון יתבסס בעיר אודינצובו שבפרברי מוסקבה.
ברם, ב-14 במאי נודע שהקבוצה עברה לעיר ז'וקובסקי וכי תארח את משחקיה באצטדיון מטאור בעיר, כאשר מחנה האימונים של הקבוצה ימוקם במתחם הספורט של ברוניצי, ההחלטה לעבור מאודינצובו הגיע לאחר שסאבין השתתף באירוע לציון יום הניצחון על הנאצים שנערך בעיר והתברר שנערך בחסות מפלגת רוסיה המאוחדת והבלוגר ראה בכך הטיה פוליטית לא תקינה עבורו. ב-18 במאי 2021 הקבוצה קיבלה רישוי השתתפות בליגה המקצוענית לעונת 2021/22. הקבוצה שיחקה בליגה במשך עונה אחת והעפילה עד לשלב 64 האחרונות בטורניר הגביע הרוסי בכדורגל 2021/2022. במאי 2022, נאסר עליה מלהשתתף בעונת 2022/2023 בליגה הלאומית השנייה, לאחר שבעליה יבגני סאבין ביקר את הרשויות בעקבות הפלישה הרוסית לאוקראינה.
הערות שוליים

↑  Евгений Савин создаст клуб «Красава» в ПФЛ в 2021 году sports.ru
↑  Юрий Семин станет тренером-консультантом клуба «Красава» Российская газета
↑  Футбольный клуб блогера Евгения САВИНА будет играть в Одинцово odintsovo.info
↑  В Жуковский возвращается профессиональный футбол. На «Метеоре» будет играть «Красава»
↑  ФК «Красава» будет проводить матчи в подмосковном Жуковском
↑  Клуб Савина «Красава» будет играть в Жуковском. Блогер показал стадион и базу команды
↑  Евгений Савин: «Об акции „Единой России“ мне не было сказано ни слова. Это политическая подстава»
↑  "«Красава» получил лицензию РФС для участия во втором дивизионе страны". RealnoeVremya.ru.
קרלהיינץ רידלה

קרל-היינץ רידלה (גרמנית: Karl-Heinz Riedle; נולד ב-16 בספטמבר 1965) הוא כדורגלן עבר גרמני ששיחק בעמדת החלוץ והיה שותף לזכיות באליפויות גרמניה, בליגת האלופות ובמונדיאל.
קריירה

רידלה החל לשחק באופן מקצועי ב-1984 בקבוצת אאוגסבורג וב-1987 קיבל את ההזדמנות הראשונה לשחק במועדון גדול, ורדר ברמן. כבר בעונת 1987/1988 הבקיע 18 שערים ב-33 הופעות וזכה יחד עם ברמן באליפות הבונדסליגה. באותה עת הבקיע שער בהופעת הבכורה הבינלאומית שלו, נגד פינלנד במסגרת מוקדמות גביע העולם.
יחד עם נבחרת מערב גרמניה בכדורגל הוא השתתף במונדיאל 1990 באיטליה וזכה בגביע. לאחר מכן הוא עבר לשחק במדי אס אס לאציו בסריה א, לאחר שזו שילמה עליו 5.5 מיליון לירות שטרלינג. ב-1993 שב לגרמניה והוחתם בבורוסיה דורטמונד.
ב-13 ביוני 1993 הבקיע שלושער במדי הנבחרת נגד נבחרת ארצות הברית. שנה לאחר מכן, שוב בארצות הברית הוא השתתף עם הנבחרת במונדיאל 1994 והבקיע את שערו היחיד במסגרת זו, במשחק נגד קוריאה הדרומית שנערך בדאלאס.
יחד עם דורטמונד זכה בשתי אליפויות גרמניה נוספות (1995 ו-1996) והוסיף לארון הגביעים שלו גם את ליגת האלופות 1997. במשחק הגמר, רגע השיא בקריירה שלו, הבקיע צמד שערים ודורטמונד גברה במפתיע על יובנטוס 3:1.
בקיץ 1997 עבר רידלה המנוסה, תמורת 1.8 מיליון לירות שטרלינג לליברפול, שהביאה אותו כדי להחליף את סטן קולימור שעזב. רידלה העניק מניסיונו לצעירי ליברפול, אך מבחינה מקצועית כבר היה מעבר לשיא. הוא לא שיחק הרבה במדי ליברפול אך הבקיע כמות מפתיעה של שערים (15) בהופעותיו המעטות.
ב-1999 הוא עבר לפולהאם מליגת המשנה, בחיפוש אחר מקום בהרכב הראשון. כשפוטר פול ברייסוול מאימון הקבוצה ב-2000, אימן אותה רידלה באופן זמני, יחד עם רוי אוונס שהיה מאמנו בליברפול. באותה שנה פרש לבסוף מכדורגל.
בסך הכול הבקיע רידלה 16 שערים ב-42 הופעות במדי גרמניה המערבית/גרמניה.
תארים > תארים קבוצתיים

אליפות גרמניה: 1987/1988
הסופר קאפ הגרמני: 1988
ליגת האלופות: 1996/1997
אליפות גרמניה (2): 1994/1995, 1995/1996
הסופר קאפ הגרמני (2): 1995, 1996
אליפות העולם: 1990
אליפות אירופה: 1992 (מקום שני)
המשחקים האולימפיים: 1988 (מדליית ארד)
תארים > תארים אישיים

מלך השערים של יורו 1992 (במשותף)
קרסאווה

| --- | --- |
סמל קרסאווהסמל קרסאווה

 מדינה:  לטביה לטביה
 שטח:  4.07 קמ"ר
 אוכלוסייה:  ‏
  ‑ בעיירה:  1,843 (1 בינואר 2024)
 קואורדינטות:  56°47′N 27°40′E﻿ / ﻿56.783°N 27.667°E﻿ / 56.783; 27.667
  מפת מיקום  מפה מפורטת   (למפת לטביה מוגדלת) ריגה דאוגבפילס ילגבה יורמלה לייפאיה אלוקסנה ונטספילס יקבפילס רזקנה ולמיירה בלארוס רוסיה אסטוניה ליטא הים הבלטיקרסאווה(למפת לטביה רגילה) ריגה דאוגבפילס ילגבה יורמלה לייפאיה אלוקסנה ונטספילס יקבפילס רזקנה ולמיירה בלארוס רוסיה אסטוניה ליטא הים הבלטיקרסאווה  he tabBackground:;tabBorder:#aaa;defaultTab:0;
קרסאווה (בלטבית: ‏Kārsavaקובץ:Lv-Kārsava.ogg‏Ⓘ‏) היא עיירה בחבל לטגליה שבמזרח לטביה, בסמוך לגבול רוסיה, בה התקיימה עד השואה קהילה יהודית גדולה.
תולדות היישוב

אתרה של קרסאווה היה מיושב מהמאה ה-8. בשנת 1763 נבנתה ביישוב כנסייה, ועם חיבורו לקו מסילת הברזל שבין וילנה וסנקט פטרבורג הואץ פיתוחו. בשנת 1928 הוענקו ליישוב זכויות עיר.
יהודי קרסאווה

בין מלחמות העולם נמנו בעיירה כ-800 יהודים, כמחצית מתושביה, והתקיימה בה פעילות ציונית, כאשר חלק מחברי תנועת השומר הצעיר בעיירה עלו ארצה. עם כיבוש האזור בידי הסובייטים בשנת 1940 נסגרו בעיירה המוסדות היהודיים, והולאמו בה עסקים פרטיים. עם נסיגת הסובייטים מהעיירה בפרוץ מבצע ברברוסה, נלוו אליהם כמחצית מיהודי היישוב, כאשר רבים מהם נפלו לאחר מכן בשורות הצבא האדום.
ב-3 ביולי 1941 נכנסו הגרמנים לעיירה, ורצחו בה תוך זמן קצר 25 יהודים. על יהודי היישוב, והפליטים היהודים שהגיעו אליו, הטילו הגרמנים גזירות שונות, ובהן חובת ענידת טלאי צהוב וחובת ביצוע עבודות כפייה משפילות, וביצעו בהם מעשי התעללות, שוד ורצח.
בסוף יולי 1941 רוכזו יהודי העיירה בגטו שהוקם בה. ב-21 באוגוסט 1941 הועברו בין 400 ל-450 היהודים שנותרו בגטו למקום ריכוז, ממנו נלקחו בקבוצות לגבעה בסמוך לבית העלמין היהודי המקומי, שם נרצחו עירומים בידי שוטרים גרמנים ולטבים בבורות ירי. באביב 1944 פתחו הגרמנים את קבר האחים, וציוו על קבוצת אסירים לשרוף את גופות הנרצחים כדי לטשטש את עקבות הטבח.
מ-800 יהודי קרסאווה שרדו את השואה 4 אנשים.
קרב משלט 219

חורבת הגרדי ואנדרטת קרב משלט 219 במלחמת העצמאות
קרב משלט 219 היה קרב במלחמת העצמאות שהתרחש בתקופת ההפוגה השנייה בין כוחות הלגיון הירדני ולוחמים מקומיים ובין חיילים מחטיבת קרייתי, ב-24 בספטמבר 1948.
משלט 219 נמצא ליד כביש 443 של היום, ביער בן שמן בסביבת חורבת הגרדי (קבר שייח' ערבאווי, המזוהה כיום על ידי חרדים כקברו של מתתיהו הכהן) וקברות המכבים, וממערב לכפר הפלסטיני מידיא. המקום נכבש ביולי 1948 במסגרת מבצע דני וחיילים מפלוגה א' של גדוד 142 קרייתי הוצבו לשמירה על המקום.
עם שחר 24 בספטמבר 1948 נפתחה אש תותחים ומקלעים על משלט 219. תוך זמן קצר החלה הסתערות על המשלט והחלה נסיגה בלתי מאורגנת לעורף. רק בשעות הצהרים הגיעה תגבורת של חטיבת קרייתי וכבשה את המשלט. במקום נמצאו גופות הלוחמים שחוללו על ידי תושבי מידיא. בקרב נהרגו 23 לוחמים. בין חללים אלו גם שני חיילים נעדרים (שנעדרים עד היום).
הדעות חלוקות לגבי הסיבות לנפילת המשלט. הגרסה הרשמית טוענת כי מצב הביצורים היה גרוע. העמדות נבנו לגובה ולא לעומק ולא הוסוו. לא נסללו דרכי גישה ונסיגה, לא הוטמן מיקוש הגנה ולא נחפרו תעלות קשר. למרות מצב הכוננות הוצאה פלוגת התגבורת לחופשה קצרה, עובדה שהייתה לה חשיבות רבה לגבי תוצאות הקרב. כמו כן נמתחה ביקורת[דרוש מקור] על אופן הלחימה של הפלוגה, ואף נטען כי החיילים ישנו בעמדותיהם.
עם זאת, כבר בטקס האזכרה הראשון לחללי הקרב עלה נציג רשמי והתנצל בפני המשפחות ללא הסבר לדבריו. ההיסטוריון אריה יצחקי טוען כי קריאות הלוחמים במקום לקבלת תגבורת לא נענו עקב סכסוך בדרגים הגבוהים של הפיקוד. כמו כן, טענת הגרסה הרשמית לגבי השינה בעמדות איננה הגיונית מאחר שהקרב נפתח בהרעשה ארטילרית, שגרמה לחיילים להתבצר בעמדות וללא ספק לא אפשרה להם להירדם. תעלות הקשר נמצאות במקום עד היום ואי אפשר לטעון שלא נחפרו.
כיום קיימת במקום אנדרטה לזכר הנופלים, הסובלת מדי פעם מהשחתה של ערבים. בערב יום הזיכרון לחללי מערכות ישראל, 2012 נותצה האנדרטה לרסיסים. באוגוסט 2022 האנדרטה נותצה ונשרפה בידי ערבים. נכון ל - 2024 יש אנדרטה לזכר הנופלים. מצבה נוספת ובה שמות הנופלים מצויה בבית הכנסת של היישוב הסמוך מבוא מודיעים.
לקריאה נוספת

אריה יצחקי (עורך), משלט מודיעים 219, הוצאת "העמותה להנצחת הנופלים באזור מודיעים", 1988
אריה יצחקי, שלדים בארון (הפרק משלט 219 עמ' 107–125), הוצאת ספרים א"י, אילניה, 2009
הערות שוליים

↑  http://www.izkor.gov.il/HalalView.aspx?id=88746, www.izkor.gov.il
↑  http://www.izkor.gov.il/HalalView.aspx?id=4530, www.izkor.gov.il
↑  ע"פ מידע באתר הצהל"י הענף לאיתור נעדרים
צל

ערך זה עוסק בהיטל אור. אם התכוונתם למשמעות אחרת, ראו .
צל של ציפור על גג הכנסייה באלוני אבא
עננים וצילם על הים התיכון
צֵל הוא אזור שבו מוסתר מקור האור הראשי, כך שהוא חשוך יותר בהשוואה לסביבתו.
מאפייני הצל > היווצרות הצל

מבחינה פיזיקלית כל גוף מחזיר אחוז מסוים מהאנרגיה (אור) הפוגעת בו. חלק מהאנרגיה מוחזר בהתאם לזווית הפגיעה וחלק מהאנרגיה מוחזר בצורה מפוזרת לכל הכיוונים. 
ניתן להגדיר צל בשני אופנים:
צל אנרגטי – צל הנובע מהפרשי אנרגיה הפוגעים בגוף.
צל אופטי – צל הנובע מהפרשי אנרגיה המוחזרים על ידי הגוף לכיוון מסוים (הצופה).
למשל: נעמיד אותו עצם באותם תנאי תאורה על משטחים שונים, נייר לבן, בד שחור, מראה וזכוכית שקופה. בכל הניסויים נמדוד את כמות האור באזורים שונים על פני המשטח בעזרת מד אור. מד האור בודק את האור הפוגע, ולכן יראה תוצאות זהות בכל הניסויים. לעומת זאת הצופה מהצד יבחין בצל רק על גבי המשטח הלבן. זאת מכיוון שהמשטח הלבן מחזיר את האור בצורה מפוזרת, כך שאזורים מוארים יחזירו יותר אור לכיוון הצופה מאשר אזורים מוארים פחות.
מאפייני הצל > צורת הצל

ישנן מספר דרכים לחשב את הטל הצל על מישור. כולן מבוססות על טריגונומטריה.
חישוב אורך הצל על מישור הנוצר על ידי עצם הניצב על המישור
מפה נגזרות התופעות הבאות:
אורך הצל של עמוד הניצב על המישור יהיה תלוי במיקום מקור האור. למשל שעון שמש.
צל ממקור אור נקודתי יהיה יותר גדול מהעצם. למשל צללים שנוצרים מאור של נר.
צל המוטל מקרני אור מקבילות על מישור יכול להתארך או להתקצר רק בכיוון אחד. בשאר הכיוונים הממדים יהיו זהים לממדי העצם. למשל הצללים המוארכים הנוצרים בשקיעה.
מאפייני הצל > תופעות בשולי הצל > חדות שול הצל

בצל מוטל, חדות הצל נגזרת מהתפלגות כיווני קרני האור ומרחק העצם מהמשטח. למשל, כשהצל נוצר על ידי השמש שהקרניים הנשלחות ממנה ממוקדות בו, הוא יהיה בעל שוליים חדים. צל הנוצר מאור המגיע מחלון גדול, יהיה צל בעל שוליים רכים מכיוון שהקרנים נכנסות מהחלון הן מפוזרות ומגיעות מכיוונים שונים.
בצל עצמי חדות הצל תלויה בחדות הזוויות בין המשטחים השונים של הגוף. למשל צל עצמי על גבי כדור יהיה צל בעל שוליים רכים מכיוון שזווית המישור משתנה בצורה הדרגתית. צל הנוצר על גבי קובייה יהיה צל חד מכיוון שהזווית בין המשטחים השונים היא זווית חדה.
מאפייני הצל > תופעות בשולי הצל > תמונת התאבכות

האור מתנהג כגל וגל יוצר דפוס התאבכות בקצה מכשול. תופעה זאת היא חלשה יחסית וניתן להבחין בה במעבדה בגוף בעל שוליים חדים ובתאורה מונוכרומטית.
מאפייני הצל > סוגי צל (אופטי)

כאמור הצל נובע מהפרשי אור חדים הנקלטים על ידי העין. יש כמה סיבות להיווצרות צל.
מאפייני הצל > סוגי צל (אופטי) > צל מוטל

צל זה מופיע על גבי משטח כאשר האור כולו או רובו נחסם על ידי עצם אטום אחר מלהגיע אל המשטח. למשל הצל שמטיל עץ על פני הקרקע.
מאפייני הצל > סוגי צל (אופטי) > צל עצמי

צל זה מופיע על גבי גוף לא שטוח כאשר חלק מהגוף עצמו חשוך מכיוון שחלק אחר של אותו הגוף עצמו חוסם את האור. למשל היום והלילה על פני כדור הארץ.
מאפייני הצל > סוגי צל (אופטי) > צל זוויתי

עוצמת האנרגיה הפוגעת בגוף מוגדרת כסך כל האנרגיה שעל פני חלקי שטח הגוף. לפיכך, עוצמת האנרגיה על פני משטח הניצב לקרני האור תהיה יותר גבוהה מזאת של משטח המקביל לקרני האור. עוצמת האור  I_{\mathrm {v} } ביחס למשטח בזווית  \theta  ועוצמת האור המוחזרת ממשטח ניצב  I_{\mathrm {e} } מחושבת כך:
למשל, הצללים הנוצרים על גבי נייר מקומט.
מאפייני הצל > צל מלא מול צל חלקי

אור יכול להגיע לאזור הצל ממקורות אחרים, או מהמקור הראשי באופן עקיף, דרך החזרה או עקיפה. אם לא מגיע כלל אור לאזור הצל, הוא נראה שחור לחלוטין ("צל מלא"), או שאם הוא נראה כהה יחסית לסביבתו ("צל חלקי"), זאת אומרת שחלק מהאור הגיע לאזור הצל. השימוש התכוף ביותר למילה צל הוא בהקשר של הסתרת אור השמש.
צבע האור אינו משנה את צבע הצל.
השפעה ושימושים > צל ובעלי חיים

חלק מהאור שפוגע בחומר נספג בו והופך לאנרגיית חום ולכן הטמפרטורה של האזור המוצל תהיה נמוכה מהסביבה המוארת.
הטרותרמיות ("דם קר") היא התכונה המאפיינת אורגניזמים שטמפרטורת גופם עוקבת באופן פסיבי אחר טמפרטורת הסביבה שלהם. זאת להבדיל מהומיאותרמיות ("דם חם") שהיא תכונה המתבטאת ביכולתו של האורגניזם לשמור ולווסת את טמפרטורת גופו ולשמור על רמתה הקבועה בהתאם לתנאי הסביבה הקיימים. 
כמעט כל בעלי החיים פרט ליונקים ולעופות הם הטרותרמיים. בעלי חיים אלו תלויים בצל כדי להוריד את טמפרטורת גופם במקרה הצורך. לעומת זאת, כאשר הטמפרטורה קרה יותר הם ימנעו ממקומות מוצלים.
עם זאת, גם בעלי חיים אשר מסוגלים לווסת את טמפרטורת גופם יתקשו לתפקד בתנאים קיצוניים. למשל, נוחות אקלימית של האדם היא טווח התנאים האקלימיים שבין הזעה הנגרמת מחשיפה לחום לבין צמרמורת הנגרמת מחשיפה לקור.
בהתאם לכך, שהייה באזור מוצל בימים חמים (במיוחד בעונת הקיץ) יכולה למנוע מכת חום.
ישנם אזורים מרובי צל כמו יערות, אך באזורים מדבריים קשה מאוד למצוא צל.
כובע יכול לשמש להצללת אזור הראש והפנים כאשר הולכים במקומות בהם אין צל. כמו כן, שמשייה יכולה לשמש את הרוחצים בחוף הים או את הסועדים בפיקניק.
בנייה מחנאית עוסקת בין היתר בהקמת סככות צל זמניות.
השפעה ושימושים > צל ובנייה

בנייה תואמת אקלים עוסקת ההתאמת הבנייה לתנאי האקלים והסביבה. בנייה ירוקה מתחשבת בהטל הצל בעונות השנה השונות.
גזיבו הוא מבנה בצורת "ביתן" לעיתים בצורת מתומן המצוי בדרך כלל בפארקים, גנים, ושטחים ציבוריים מרווחים. תפקידו לספק צל ומקום מחסה, לעיתים משמש גם בתור מבנה נוי ואף מקום לנוח.
בישראל ישנה חובת הצללה של 70% משטחו של כל גן (נוי) וגן שעשועים.
השפעה ושימושים > צל באסטרונומיה

ליקוי מאורות הוא אירוע אסטרונומי המתרחש כאשר גרם שמיים נע אל תוך צילו של גרם שמיים אחר.
קימות תופעות שונות במערכת השמש הקשורות לצל שכוכב לכת או ירח יוצרים מאור השמש.
למשל: ליקוי ירח, ליקוי חמה.
בנוסף, החומר הנמצא מסביב לכתמי השמש הוא חם ובהיר יותר מהחומר שבתוכם כך שאורו מאפיל על האור הנוצר מכתם השמש וכך נוצר הרושם שהוא שחור.
אפשר לבצע זאת באמצעות ניסוי. יש לשים נורה דולקת מול מקור אור חזק יותר ואז הנורה תיראה כמו צללית מאירה.
השפעה ושימושים > שימושים טכנולוגיים

העובדה שבמשולשים דומים היחסים בין הצלעות המתאימות שווים מאפשרת למדוד את גובהם של עצמים גבוהים באמצעות מדידת צלם, כפי שמוסבר במסכת ערובין: "והרוצה לידע כמה גובהו של דקל מודד קומתו וצלו וצל קומתו וידע כמה גובה של דקל" (תלמוד בבלי, מסכת ערובין, דף מ"ג, עמוד ב').
אחד השימושים המוקדמים של האדם בצל היה לצורת יצירת שעון שמש. זהו שעון, המשתמש בתנועת הצל הנופל מעצם דק המוצב באור השמש כדי להציג את השעה המקורבת.
שדוגרפיה היא שיטה אופטית המשמשת להבחנה בחוסר אחידות בהרכב חומרים, בתווך שקוף כמו אוויר, מים וזכוכית. פירוש השם הוא בהלחם בסיסים מהשפה האנגלית: Shadow – צל, Graphy – רישום.
חישוב רדיוס כדור הארץ על ידי ארטוסתנס בשנת 240 לפני הספירה נעשה בעזרת אורך הצל.
השפעה ושימושים > הצל באמנות

באמנות חזותית ישנן מספר טכניקות גרפיות אשר השימוש העיקרי שלהן לצורך יצירת תמונה או דימוי על משטח, הוא לא צבע, אלא אור וצל. למשל: רישום, הדפס ותחריט.
הצל משמש לצורך יצירת אשליה של נפח על גבי משטח דו־ממדי, על מנת לחקות את העולם התלת־ממדי.
תיאטרון צלליות: צלליות ידיים הם סוג של אמנות שבה סיפור או מחזה מוצג בפני קהל כאשר האמן או האמנים משתמשים בידיהם מול מקרן אור כדי לייצר את הצלליות של כל הדמויות המופיעות כתוצאה מכך על גבי מסך או על גבי קיר.
השפעה ושימושים > הצל בפסיכולוגיה

בפסיכולוגיה האנליטית, הצֵל הוא ארכיטיפ המתאר את החלקים באישיות האדם שאותם הוא מסרב לקבל ולכן מדחיקם. חלקים אלו נתפסים בעיניו כזרים לו וכ"אחרים", ולעיתים קרובות הוא מגיב אליהם בכעס או בשנאה.